വിവാഹ തട്ടിപ്പ് കേസിലെ പ്രതിക്ക് തടവ്ശിക്ഷ മാഹി: വിവാഹ പരസ്യം നല്കി വിവാഹ തട്ടിപ്പ് നടത്തിയ കേസിലെ പ്രതിയെ ശിക്ഷിച്ചു .കോഴിക്കോട് ഫാറൂഖ് നല്ലൂര് പുല്പറമ്ബില് വീട്ടില് പി.മനോജ് കുമാറിനെ 53 മാഹി സബ് കോടതിയാണ് ശിക്ഷിച്ചത് . 4 മാസം തടവും 1000 രൂപ പിഴയും വിധിച്ചു. മാഹി ഉള്പ്പെടെ കേരളത്തിലെ വിവിധ പ്രദേശങ്ങളില് വിവാഹം കഴിച്ച് തട്ടിപ്പ് നടത്തിയ മനോജിന് എതിരെ പന്തക്കല് സ്വദേശിനി നല്കിയ കേസിലാണ് കൊടുവള്ളിയില് അറസ്റ്റിലായത്. പേരും മേല്വിലാസവും മാറ്റി അമ്മ ഉമാ ദേവിക്ക് 80 ഒപ്പം വിവിധ സ്ഥലങ്ങളില് താമസിക്കുകയാണ് പതിവ്. തൃശ്ശൂര്, ശ്രീകണ്ഠാപുരം, മാനന്തവാടി സ്ഥലങ്ങളില് തട്ടിപ്പ് നടത്തി ശിക്ഷിക്കപ്പെട്ട് കണ്ണൂര് സെന്ട്രല് ജയിലായിരുന്നു. പിന്നീട് ജാമ്യത്തിലിറങ്ങി മുങ്ങി. പ്രോസിക്യൂഷനു വേണ്ടി പി.കെ.വത്സരാജ് ഹാജരായി.The post വിവാഹ തട്ടിപ്പ് കേസിലെ പ്രതിക്ക് തടവ്ശിക്ഷ first appeared on MalayalamExpressOnline.